Канспект

факультатыўнага занятку

“Асновы праваслаўнай маралі”

 Зінчанка Галіна Мікалаеўна,

 настаўнік пачатковых класаў

 вышэйшай катэгорыі

 ДУА “Цырынскі вучэбна-

 педагагічны комплекс дзіцячы сад-

 сярэдняя школа”

 Карэліцкага раёна

 Гродзенскай вобласці

Клас: 4-5

Тэма: Святыні роднага краю

Мэты:

* стварыць умовы для азнаямлення навучэнцаў з праваслаўнымі святынямі Беларусі;
* садзейнічаць развіццю пазнавальнай актыўнасці і творчых здольнасцей вучняў, уменню працаваць з даведачнай літаратурай;
* удасканальванне формаў і метадаў выхавання лепшых якасцяў характару на хрысціянскіх традыцыях.

Абсталяванне: мультымедыйны праектар, прэзентацыя “Святыні беларусаў, іх культура”, відэа, выстава літаратуры, даведачная літаратура.

 Ход занятку

I. Арганізацыйны момант.

*Настаўнік:* Добры дзень, дзеці. Скажыце, што вам неабходна для паспяховай работы? ( трэба быць уважлівым, старанным, актыўным). Я жадаю вам на сённяшнім занятку поспеху, добрага настрою, новых цікавых сустрэч.

 Як вы думаеце, аб чым пойдзе размова сёння на занятку? (аб Беларусі) А калі канкрэтна – аб святынях беларускай зямлі. А што такое святыні? *(Тое, што дорага нашаму народу, што з’яўляецца яго багаццем і гордасцю)*

Вы даведаецеся шмат цікавага і падзеліцеся сваімі ведамі з аднакласнікамі.

 Заданне “ Мастакі”.

*Настаўнік:* На некаторы час я прапаную вам стаць мастакамі. Але маляваць вы будзе не фарбамі, а словамі. Неабходна стварыць карціну аб нашай Радзіме. Кожнае падабранае вамі слова трэба растлумачыць.

*Прыкладныя адказы:*

*Сiнявокая - у нас шмат прыгожых рэк, азёр. У палях квітнеюць сінія валошкі.*

*Зялёная - вельмі шмат лясоў, лугоў і палёў.*

*Лепшая - таму што гэта - наша Радзіма.*

*Белая- белы колер – колер дабра і чысціні. Здаўна беларусы любілі апранацца ў белыя ільняныя кашулі.*

 *Настаўнік:*Выдатная карціна атрымалася ў вас. А хто ведае, чаму нашу краіну так называюць?

*Адказы вучняў*.

*Белая - ад белага колеру адзення, якую насілі нашы продкі. Белая- ад светлых іх валасоў. Белая - значыць чыстая і свабодная .*

II.Актуалізацыя ведаў.

1.Легенда пра беларусаў

*Настаўнік:*Бог дзяліў паміж народамі землі. Адным - то, іншым - другое. Прыйшлі беларусы ... Вельмі Богу спадабаліся. Ён і пачаў нас надзяляць:

- Рэкі вам даю поўныя, пушчы - нямераныя , азёры - нязлічаныя. Спёкі ў вас ніколі не будзе, але і моцных маразоў - таксама. Галадаць вы ніколі не будзеце. Не ўродзіць бульба , то ўродзіць жыта ці яшчэ што-небудзь. А яшчэ звяры і птушкі ў пушчах - чародамі , рыба ў рэках - касякамі , пчолы ў вуллях - мільёнамі. А травы духмяныя - як гарбата і не будзе голаду. Жанчыны ў вас будуць прыгожыя , дзеці - дужыя , сады - багатыя , грыбоў і ягад - заваліся. Людзі вы будзеце таленавітыя, на музыку, песні, вершы – здольныя. І будзеце жыць ды жыць ...

 А зараз мы праверым, як вы ведаеце гісторыю сваёй радзімы

2. Віктарына

 Колькі абласцей у Рэспубліцы Беларусь? Назавіце іх.

 З якімі краінамі мяжуе Рэспубліка Беларусь?

Назавіце дзяржаўныя сімвалы нашай краіны?

 Чаму беларусаў называюць «бульбашамі»?

 Город, які прыняў першы ўдар нямецка-фашысцкіх захопнікаў падчас

Вялікай Айчыннай вайны? (Брэст)

Самая вялікая рака ў Беларусі (Днепр)

Вёска, у якой вы жывяце (…)

Самае вялікае возера ў Беларусі (Нарач)

 Беларускі паэт, песняр зямлі беларускай (Купала)

 Сталіца Беларусі (Мінск)

 У якой вобласці мы жывем?

3.Паведамленні навучэнцаў

*Настаўнік:* Да сённяшняга нашага ўрока некаторыя вучні падрыхтавалі паведамленні пра памятныя мясціны Беларусі.

*(выступленні вучняў).*

*Настаўнік:* Ці можна сказаць, што Брэсцкая крэпасць, Хатынь, Курган Славы – святыні Беларусі? Чаму?

*Прыкладныя адказы:*

*Яны ўвасабляюць сабой мужнасць і гераізм беларусаў, там пахаваны нашы продкі, якія аддалі сваё жыццё за наша светлае і шчаслівае будучае)*

III. Практычна-пазнавальны этап.

1.Пагружэнне ў тэму

*Настаўнік:*Мы пачынаем падарожжа. Кажуць, у кожнай зямлі - свая святыня. Як вы разумееце гэты выраз?

*Адказы дзяцей.*

- Слова «святыня» паходзіць ад слова «святы». Святы, г. зн. ісцінны, велічны. У Беларусі, беларускай зямлі таксама ёсць свае святыні, якія мы шануем , ставімся да іх з глыбокай павагай і любоўю. Пра некаторыя з іх вы ўжо расказалі ў сваіх паведамленнях.

- Я прапаноўваю вам адправіцца ў завочнае падарожжа да святынь беларускай зямлі. Але перш чым мы гэта зробім, прапаноўваю вам паглядзець відэаролік “Інтэрв’ю з богам” .

2. Прагляд відэароліка

(*абмеркаванне*)

3. Экскурс па гістарычных месцах Беларусі.

Слова настаўніка.

4. Работа з даведачнай літаратурай. Запаўненне кластара.

*Настаўнік:* Мы з вамі толькі пазнаёміліся з гістарычнай спадчынай. А зараз вы папрацуеце з даведнікамі і запоўніце кластар. А потым прэзентуеце сваю працу класу.

(*дзеці працуюць з энцыклапедычнай літаратурай групамі і запаўняюць кластар, пасля работы – выступленне перад класам)*

5.Знаёмства з мясцовымі святынямі.

*Слова настаўніка:* Нельга сёння не ўспомніць нашу вясковую царкву. Яна невялічкая, але справу робіць вялікую: абуджае свядомасць людзей, заклікае жыць так, каб не было сорамна, прывівае людзям веру і падтрымлівае іх. Без веры жыць нельга, як нельга жыць без лепшых чалавечых якасцей: дабрыні, узаемадапамогі, міласэрнасці.

IV. Практычна-выніковы этап.

*Настаўнік*: Нельга чалавеку без веры. Як добра, што ёсць найвышэйшая сіла, якая аберагае і дапамагае, падтрымлівае і вучыць, да якой можна звярнуцца і ў радасці, і ў горы. Больш за 1000 гадоў наш народ жыве з Богам, жыве пад Богам, аберагаемы Богам. У гонар 1000-годдзя хрышчэння Русі ў г. Заслаўі ўстаноўлены крыж, які сімвалізуе сабой наша імкненне да светлага, чыстага, добрага.

 На занятку мы гаварылі пра святыні роднага краю. Зараз я прапаную вам разгадаць крыжаванку, якая дапаможа вам замацаваць атрыманыя веды.( *вучні працуюць ля камп’ютара ў групах зменнага саставу, разгадваюць крыжаванкі)*

V. Рэфлексія.

Напачатку занятку мы прагледзелі відэаролік “Інтэрв’ю з Богам”. Зараз я прапаную вам самім правесці такое інтэрв’ю, задаць пытанні Богу.

*(вучні фармуліруюць пытанні)*

 Што б вы хацелі папрасіць у Бога?

*(вучні выказваюць жаданні)*

*Заключнае слова настаўніка:* Мы гаварылі сёння з вамі пра храмы – духоўную і архітэктурную каштоўнасць роднай зямлі. Растлумачце, чаму ўсе храмы высокія і верхавінамі сваіх купалаў цягнуцца ў неба?